CELEX: 62007CA0350
Language: sk
Date: 2009-03-05 00:00:00
Title: Vec C-350/07: Rozsudok Súdneho dvora (tretia komora) z  5. marca 2009 (návrh na začatie prejudiciálneho konania, ktorý podal Sächsisches Landessozialgericht – Nemecko) – Kattner Stahlbau GmbH/Maschinenbau- und Metall- Berufsgenossenschaft (Hospodárska súťaž — Články 81 ES, 82 ES a 86 ES — Povinné členstvo v subjekte poskytujúcom poistenie proti pracovným úrazom a chorobám z povolania — Pojem podnik — Zneužitie dominantného postavenia — Slobodné poskytovanie služieb — Články 49 ES a 50 ES — Obmedzenie — Odôvodnenie — Riziko závažného ohrozenia finančnej rovnováhy systému sociálneho zabezpečenia)

1.5.2009   
            
            
               SK
            
            
               Úradný vestník Európskej únie
            
            
               C 102/5
            
         Rozsudok Súdneho dvora (tretia komora) z 5. marca 2009 (návrh na začatie prejudiciálneho konania, ktorý podal Sächsisches Landessozialgericht – Nemecko) – Kattner Stahlbau GmbH/Maschinenbau- und Metall- Berufsgenossenschaft
   (Vec C-350/07) (1)
   
   (Hospodárska súťaž - Články 81 ES, 82 ES a 86 ES - Povinné členstvo v subjekte poskytujúcom poistenie proti pracovným úrazom a chorobám z povolania - Pojem „podnik“ - Zneužitie dominantného postavenia - Slobodné poskytovanie služieb - Články 49 ES a 50 ES - Obmedzenie - Odôvodnenie - Riziko závažného ohrozenia finančnej rovnováhy systému sociálneho zabezpečenia)
   2009/C 102/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Sächsisches Landessozialgericht
   
      Účastníci konania pred vnútroštátnym súdom
   
   
      Žalobca: Kattner Stahlbau GmbH
   
      Žalovaný: Maschinenbau- und Metall- Berufsgenossenschaft
   
      Predmet veci
   
   Návrh na začatie prejudiciálneho konania – Sächsisches Landessozialgericht – Výklad článkov 81 ES a 82 ES, ako aj iných ustanovení práva Spoločenstva – Vnútroštátna právna úprava, ktorá stanovuje systém povinného poistenia proti pracovným úrazom a chorobám z povolania, ktorý sa skladá z viacerých združení chrániacich pred pracovnými úrazmi („Berufsgenossenschaft“) a ktorý pre podniky stanovuje povinné členstvo v územne a profesijne príslušnom združení – Postavenie „podniku“ v zmysle článkov 81 ES a 82 ES pri týchto združeniach chrániacich pred pracovnými úrazmi, ktoré majú možnosť stanoviť sumy poistného nezávisle, bez toho, aby vnútroštátna právna úprava stanovovala maximálny strop
   
      Výrok rozsudku
   
   
               1.
            
            
               Články 81 ES a 82 ES sa majú vykladať v tom zmysle, že subjekt, akým je združenie vykonávajúce poistenie zodpovednosti zamestnávateľa vo veci samej, ktorého členmi z dôvodu poistenia proti pracovným úrazom a chorobám z povolania sú povinne podniky patriace do určitého odvetvia činnosti a z určitého územia, nepredstavuje podnik v zmysle týchto ustanovení, ale plní výlučne sociálnu funkciu, pokiaľ taký subjekt vykonáva činnosť v rámci režimu, ktorý uplatňuje zásadu solidarity, a pokiaľ tento režim podlieha štátnemu dohľadu, čo prináleží overiť vnútroštátnemu súdu.
            
         
               2.
            
            
               Články 49 ES a 50 ES sa majú vykladať v tom zmysle, že nebránia vnútroštátnej právnej úprave, o akú ide vo veci samej, ktorá stanovuje, že podniky z určitého odvetvia činnosti a územia majú povinnosť byť členmi subjektu, akým je združenie vykonávajúce poistenie zodpovednosti zamestnávateľa vo veci samej, pokiaľ tento režim nejde nad rámec toho, čo je nevyhnutné na dosiahnutie cieľa spočívajúceho v zabezpečení finančnej rovnováhy odvetvia sociálneho zabezpečenia, čo prináleží overiť vnútroštátnemu súdu.
            
         
      (1)  Ú. v. EÚ C 269, 10.11.2007.